Vivid Curls

D **Vivid Curls** sin e dytsch Folkrock-Duo us em Allgai.

## Gschicht
Anne 2002 hän sich d Irene Schindele (* 19. Oktober 1980 z Minche) un d Inka Kuchler (* 1. Merz 1977 z Kempte) chänneglehrt. Si sin boodi z Wiggeschbach bi Kempte ufgwagse. Wu si ihre gmeinsam Inträsse am Musik mache uusegfunde hän, hän si bschlosse mitenander dur Europa z reise un Stroßemusik z mache.

In dr Aafangsjohre hän si vor allem Coversongs gsunge, zem Byschpel vu dr Melisse Etheridge, vu dr Alanis Morissete un vu dr Beatles. Mit dr Zyt hän si aber au allmeh ihri sälber gschribene Lieder gsunge, vil dervu im Allgaier Dialäkt, e Deil au uf Änglisch oder Spanisch. Syt 2007 wäre d Vivid Curls vun ere Band begleitet.

Ihre erscht Album *Allgäu* hän d Vivid Curls anne 2008 uusebrocht. S het zwelf Lieder druf, nyyn dervu uf Allgaiisch, zwei uf Änglisch un eis uf Spanisch. S zweit Album *Lebenstanz* isch ganz unplugged gsi un isch 2009 uusechuu. Im dritte Album *D'Aufstand*, wu si 2010 uusebrocht hän, hän sich d Lieder uf sozialkritischeri Theme verlageret: iber dr Klimawandel, zem Konsumwahn, zue Religionschrieg. Au im zweite un dritte Album het s Lieder uf Änglisch un uf Spanisch, di meischte sin aber uf Allgaiisch.

Im Lauf vu dr Johr sin d Vivid Curls iber s Allgai uuse bekannt wore mit Ufdritt im SWR Färnseh, mit Konzärt im ganze siddytsche Ruum, zem Byschpel bim Tollwoodfestival z Minche

2010 hän d Vivid Curls bim Dytsche Rock & Pop-Bryys in dr Kategori *Beste Popgesanggruppe* dr 1. Bryys gwunne, 2011 hän si dert in dr Kategorie *Beste Popgesanggruppe* un *Beste Deutsche Countryband* gwunne.

Uf ihrem Album *Verlockung* vu 2011 hän si Lieder vu andere interpretiert, in dr Hauptsach änglischi Lieder, aber au ai Lied uf Dytsch.

Im Johr 2016 hän d Vivid Curls dr Noowuchsbryys vu dr Hanns-Seidel-Stiftig kriegt.

## Lieder im Dialäkt
D meischte vu ihre eigene Lieder singe d Vivid Curls mittlerwyyli im Allgaier Dialäkt. No dr bode Sängerne sej des d Sproch, wu si am ringschte chennte schwätze un wu dodermit au di persenligschte Text din dete entstoh. Si sächte dr Allgaier Dialäkt au as ebis Wärtvolls aa un mechte mit ihre Lieder derzue byydrage, ass er erhalte blybt.

## Namme
Dr Namme *Vivid Curls* (ängl.: *läbigi Locke*) beziet sich uf di lange Locke vu dr bode Sängerne.

## Bandmitglider
* Inka Kuchler – Gsang, Akustikgitarre
* Irene Schindele – Gsang, Akustikgitarre
* Florian Hirle - Gitarre
* Helmuth Baumann - Bass
* Markus Wohner – Schlagzyyg, Cajòn un Konga

Ehmoligi:
* Werner k – Gitarre un Klavier
* Peter Wachter – Akustikbass
* Julia Hornung – Akustikbass
* Matt Schaffer – Akustikgitarre un Mandoline

## Diskografii
### Albe
* *Allgäu,* 2008
* *Lebenstanz',* 2009
* *D'Aufstand,* 2010
* *Verlockung,* 2011
* *Jäger der Glückseligkeit,* 2014
* *Eine Welt,* 2016

### Livealbe
* *Vivid Curls & Sarah Straub live,* 2016

### Single
* *Christkind fliag,* 2006 (vergriffe)
* *Vorg'schmack,* 2007 (vergriffe)
* *Christkind fliag,* 2007 (nej ufgnuu)

## Medie
* ''Die Allgäuer Band „Vivid Curls“ in dr ARD-Mediathek – Färnsehporträt vu Bayrische Färnseh, Sändig vum 13.&nbsp;April 2013 (mit Videostream, Lengi: 13:15&nbsp;Minute).

## Weblink

* Offiziälli Homepage
* D Vivid Curls uf Myspace.com
* 
* Vivid Curls uf Last.fm
* Porträt vu dr Vivid Curls bim Bayrische Rundfunk

## Fueßnote